**ОБРАЗЛОЖЕЊЕ**

**I. Уставни основ за доношење закона**

Уставни основ за доношење закона садржан је у одредбама члана 97. тачка 10. Устава Републике Србије, којим је прописано да Република Србија, поред осталог, уређује и обезбеђује систем у области културе.

**II. Разлози за доношење закона**

**- Анализа постојећег стања и циљеви који се доношењем закона постижу**

Закон о култури („Службени гласник РС”, бр. 72/09, 13/16, 30/16 - исправка) је на снази од септембра 2009. године, а почео је са применом у марту 2010. године. Пре његовог доношења област културе није била регулисана једним општим актом који би на системски начин регулисао основе на којима функционише наша културе. Након доношења Закона о култури донето је више подзаконских аката који произилазе из њега, којим су се на детаљан начин уредила одређена питања која су у основи регулисана овим законом. Усвајањем Закона о култури и подзаконских аката који произилазе из њега, створени су предуслови за доношење других закона који су детаљно регулисали поједине области културе, а који су морали бити у складу са начелима утврђеним у Закону у култури, чиме су створени законски предуслови за уједначену, системску и самим тим, ефикасну регулацију целокупне области културе. Ови подаци потврђују важност овог акта у смислу његове улоге у стварању система правног уређења области културе. Подсећамо да су прве измене и допуне Закона о култури извршене 2016. године.

**III. Основни правни институти и појединачна решења**

**Члан 1.** Предложеним изменама члана 3. Закона усклађује се примена Закона о култури са одређеним међунароним актима, али и са обавезом усаглашавања овог закона са општим стратешким опредељењима који су утврђени у другим областима друштвеног живота, а која своје ефекте имају и у области културе.

**Члан 2.** Предложене измене члана 6. односе се на допуну и детаљнију разраду набројаних делатности које представљају општи интерес у култури и то нарочио када је реч о делатности заштите и њеног класификовања по областима и врстама.

**Члан 3.** Изменом члана 8. Закона као области заштите културног наслеђа наводе се области непокретног, покретног и нематеријалног културног наслеђа. Додата је и тачка која се односи на употребу информационе и комуникационе технологије у културној делатности као делатност културе.

**Члан 4.** Посебно је наглашено да су пројекти или програми који се финансирају или суфинансирају из буџета Републике Србије, аутономне покрајине и јединица локалне самоуправе од значаја за остваривање општег интереса у култури, чиме се указује на значај и квалитет ових пројеката или програма. Истовремено се кроз обавезу извештавања аутономне покрајине и јединица локалне самоуправе о активностима које су реализоване у оквиру плана развоја културе, стварају предуслови да постоји јасан преглед улагања у културу на територији целе земље, као и увид у активности односно програме који су реализовани у прошлој години.

**Члан 5.** Овим чланом уређује се систем функционисања многобројних манифестација и фестивала који се сваке године одржавају у Србији. Издвајају се одређене традиционалне манифестације и фестивали, који имају посебан значај за културу Србије, али и велики углед у свету. Осим ових централних, ствара се правни основ за регулисање положаја и манифестација и фестива на локалу.

**Члан 6.** Међу субјектима културе који чине савремену културу Србије, ради њиховог очувања издвојени су они темељни и комплексни субјекти, чије трајање сеже у време почетка обнове модерне српске државе и чији је допринос српској култури модерних времена континуиран и оверен.

# Чланом 7. извршена је измена члана 22. став 1. те се врши прецизирање делатности које врше установе културе у смислу њиховог оснивања.

**Чланом 8.** сеутврђује систем оснивања установа културе које се баве заштитом културног наслеђа.

**Чланом 9.** сенабрајају централне установе заштите и установе савременог стваралаштва чији је оснивач Република Србија и посебно наглашавају обавезе свих установа културе основаних у јавног својини.

**Чланом 10.** прописана је обавеза коришћења утврђених софтверских решења у поступку дигиталне рестаурације и заштите документације, фондова, збирки, покретних и непокретних културних добара.

**Члан 11.** Допуна члана 33. Закона везана је за набрајање органа установа културе.

**Члан 12.** Измена члана 35. Закона је везана за усаглашавање Закона о култури са Законом о општем управном поступку. Поред тога, прецизира се улога и одговорност управног одбора у процедури спровођења јавног конкурса за избор директора установа културе.

**Члан 13.** Предложеним изменама се прецизирају услови за кандидате за директоре установа културе.

**Члан 14.** Предложеном допуном члана 37. Закона се доприноси спречавању масовне злоупотребе коришћења института вршиоца дужности директора установа и избегавања спровођења јавних конкурса за избор директора установа културе и то тако што се забрањује да исто лице може бити два пута именовано као вршилац дужности, што практично значи да исто лице може бити најдуже једну годину у том статусу.

**Члан 15.** Предложеном допунама се регулише специфичност радноправног положаја играча уметничке игре, којима је након одређеног броја година живота, отежано обављање професионалне делатности.

**Члан 16.** Предложена измена је везана за потребу утврђивања адекватног статуса делатности превођења стручних и научних текстова, јер они немају уметнички карактер.

**Члан 17.** Предложена измена је везана за потребу утврђивања адекватног статуса делатности превођења стручних и научних текстова, јер они немају уметнички карактер. Осим тога, уводи се и ново неуметничко подручје културе које се односи на примену информационих и комуникационих технологија у култури.

**Члан 18.** Предложена измена је везана за прецизирање поступка и циљева вођења Регистра репрезентативних удружења.

**Члан 19.** Предложена измена је везана за прецизирање поступка вођења Регистра лица која самостално обављају уметничку или другу делатност у области културе.

**Члан 20.** Предложена измена је везана за прецизирање поступка регистрације и надлежности за вођење Регистра лица која самостално обављају уметничку или другу делатност у области културе.

**Члан 21**. Предложена измена је везана за прецизирање података који се воде у Регистру лица која самостално обављају уметничку или другу делатност у области културе.

**Члан 22.** Предложена измена је везана за увођење јединствене базе података Регистра лица која самостално обављају уметничку или другу делатност у области културе.

**Члан 23.** Предложена измена је везана за замену назива евиденције са називом Регистар лица.

**Члан 24.** Предложена измена је везана за ажурирање података у Регистру лица која самостално обављају уметничку или другу делатност у области културе.

**Члан 25.** Предложена измена је везана за замену назива евиденције са називом регистар.

**Члан 26.** Предложене допуне се односе на регулацију обраде података о личности, техничке податке и увид у податке у Регистру лица која самостално обављају уметничку или другу делатност у области културе.

**Члан 27.** Овом изменом усклађује се Закон о култури са Законом о доприносима за обавезно социјално осигурање који препознаје само појам самосталног уметника, а не и стручњака у култури.

**Члан 28.** Изменом члана 73. Закона врши се његово усклађивање са Законом о спољним пословима и обезбеђује адекватније и прецизније утврђивање субјеката у култури.

**Члан 29.** Предложеном изменом члана 74. Закона врши се прецизирање и усклађивање са другим системским законима процедуре финансирања и суфинансирања установа чији су оснивачи Република Србија, аутономна покрајина и јединице локалне самоуправе у смислу јасно утврђених обавеза оснивача и самих установа у овој процедури.

**Члан 30.** Предложена измена члана 75. Закона се односи на одређивање надлежних органа оснивача и њихових обавеза у процедури одређивања конкретних програма који су предмет буџетског финансирања, као и утврђивање процедуре доделе средстава установама.

**Члан 31.** Предложене измене члана 76. Закона се односе на прецизирање процедуре спровођења јавних конкурса за финансирање и суфинансирање пројеката у култури.

**Члан 32.** Предложеном изменом члана 77. став 4. Закона прецизира се период важења уговора о суфинансирању у смислу да је крајњи рок важења крај фискалне године.

**Члан 33.** Предложеним изменама члана 79. ствара се правни основ за вршење инспекцијског надзора над законима у области културе.

**Члан 34.** Овим чланом се утврђују рокови за доношење подзаконских аката који произилазе из овог закона.

**Члан 35.** Овим чланом регулише се време ступања на снагу закона.

**IV. Процена финансијских средстава потребних за спровођење закона**

Предложене измене и допуне Закона о култури неће проузроковати материјалне и нематеријалне трошкове привреди и грађанима.

Примена Закона о изменама и допунама Закона о култури ће се одразити на буџет Републике Србије у буџетској години и у наредне две фискалне године, тако што ће се планирати у складу са билансним могућностима буџета Републике Србије и у оквиру лимита расхода и издатака утврђених за Министарство културе и информисања од стране Министарства финансија.